১৪ জুলাই গুলশান কার্যালয়ে জোটের সর্বশেষ বৈঠকে সিলেট সিটি নির্বাচনে জামায়াতের মেয়র প্রার্থীর পক্ষে বেশ কয়েকটি শরিক দল প্রচার চালাচ্ছে- এমন অভিযোগ করেন শরিক দলেরই এক নেতা। এ নিয়ে ওই বৈঠকে বিএনপি নেতারা ক্ষোভ প্রকাশ করে বলেন, এ ধরনের আচরণ জোটে ঐক্য থাকার ব্যাপারে বিঘœ ঘটাবে। জোটের প্রার্থী হিসেবে বিএনপি প্রার্থীর পক্ষে কাজ করার জন্যও অনুরোধ জানান তারা। ওই বৈঠকে শরিক দলের কয়েকজন নেতা বিএনপি নেতাদের জানান, স্থানীয়ভাবে দলের নেতারা জামায়াতের প্রার্থীর পক্ষে কাজ করলেও তারা এ বিষয়ে কিছু জানেন না। কেন্দ্র থেকে তাদের কোনো নির্দেশনা দেয়া হয়নি। পরে বৈঠকে শরিক দলের কেন্দ্রীয় নেতারা সিলেটসহ তিন সিটি নির্বাচনে বিএনপির প্রার্থীর পক্ষে প্রচার চালানোর সিদ্ধান্ত হয়। এমনকি জোটের ঐক্য অটুট রাখার বিষয়েও জোটের সব নেতা একমত পোষণ করেন।